Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: a 6/1998. (III. 11.) KHVM rendelethez
Paragraph Index: 131

1. Az országos közutak szolgáltatási osztályba sorolása 1.1. A közutak kezelőinek a közutakat az alábbi táblázatban meghatározott közútkezelési szolgáltatási osztályokba kell sorolniuk. A közutaknak az alábbi táblázat alapján történő közútkezelési szolgáltatási osztályba sorolásakor, a közút kategóriáján és a forgalom nagyságán kívül, figyelembe kell venni a közút kiépítettségét és a forgalom időszakos változását is. Közutak és közúti szakaszok Szolgáltatási osztály Autópályák, autóutak és ezek csomóponti ágai I. I. rendű főutak II. II. rendű főutak és az összekötő és mellékutak, ha az ÁNF*> 5000 E/nap III. Összekötő és mellékutak, ha az ÁNF* = 2000—5000 E/nap IV. Összekötő és mellékutak, ha az ÁNF*< 2000 E/nap V. Gyalog- és kerékpárutak VI. Földutak VII. * ÁNF — átlagos napi forgalom a besorolás évében (egységjármű/nap). A szolgáltatási osztályba sorolást — forgalmi adat hiányában — a becsült forgalomnagyság alapján kell elvégezni. 1.2. A feladatok elvégzésének színvonalát a szolgáltatási osztályokon belül az OKKSZ három kategóriába sorolja: „A” — az OKKSZ-ben meghatározott feladatok teljes körű és maradéktalan végrehajtása, „B” — a Függelék 2.2. pontja szerinti — a KHVM, illetve az Útgazdálkodási és Koordinációs Igazgatóság a Szerződésben egyértelműen rögzített — egyes feladatok csökkentett mértékű és gyakoriságú végrehajtása, a további feladatoknak az OKKSZ szerinti színvonalon történő megvalósítása mellett, „C” — a Függelék 2.1. pontjában meghatározott feladatcsoportoknak az OKKSZ szerinti színvonalon történő végrehajtása. Valamennyi további — a Függelék 2.2. pontja szerinti — feladat ellátásának színvonalát az országos közúthálózat működőképességének megőrzése mellett a Szerződések tartalmazzák. A Függelék meghatározza azokat a feladatokat és feladatcsoportokat, amelyeket valamennyi kategóriában azonos színvonalon, folyamatosan kell ellátni, illetve azokat a feladatokat, amelyeknek ellátása a forgalom biztonságát és az úthálózat működőképességét közvetlenül nem befolyásolják, de az országos közutak és környezetük esztétikai megjelenését, kulturáltságát, a közlekedők részére biztosított szolgáltatások színvonalát meghatározzák. A szolgáltatások színvonalának meghatározását a KHVM Közúti főosztálya által évenként felülvizsgált és jóváhagyott jogcímrendszer tartalmazza. A felülvizsgálatot a tárgyévet megelőző év november 15-éig kell elvégezni. 1998/18. szám

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes